Title: Habitat + bodyscaping
Description: Jorddepotet er helt nyt land, der svarer til 1% af Københavns samlede areal. 0Før det blev til Jorddepotet var det hav, men så blev et spunshegn banket ned i havbunden, og man begyndte at fylde jord på i to afdelinger: Én for ren jord og én for forurenet jord. Efter 8-9 års opfyldning ligger det nu dér, på den yderste spids af Københavns Nordhavn.00Gennem det seneste år har performance- og billedkunstner Nana Francisca Schottländer udforsket og arbejdet med Jorddepotet ? et landskab i konstant forandring i en levende koreografi mellem jord, mennesker, maskiner og alt det andet liv, der indfinder sig her.00Undervejs er andre kunstnere blevet inviteret ind i dialogen med det hyper-antropocæne landskab, og det er udmundet i tre forbundne delprojekter: udstillingen HABITAT +, performancen BODYSCAPING på selve Jorddepotet (del af Metropolis festival 2021) samt publikationen HABITAT + BODYSCAPING00Med udgangspunkt i aktuelle tematikker om by/menneske/natur/materialitet samler publikationen en række tekster, der fra forskellige vinkler diskuterer Jorddepotet i poetiske, intellektuelle og fabulerende formater, sat overfor billeder fra det sidste års arbejde i landskabet.00HABITAT + BODYSCAPING forholder sig nysgerrigt og kritisk til de dynamikker, der driver udformningen af et landskab som Jorddepotet, og giver gennem de forskellige vinkler ?huller? i hegnet ind til et møde med Jorddepotets landskaber og de konflikter, potentialer, fortider, nutider og fremtider, der dirrer i dem.00Exhibition: Tunnelfabrikken, Copenhagen, Denmark (03.06-04.07.2021).
Subjects: Exhibitions, Performance art, Installations (Art)
People: Nana Francisca Schottländer